 ร้านไก่ทอด หมูทอด เปิดดึกๆซักประมาณถึงเกือบเช้า คนเยอะทั้งนั่งกินทั้งซื้อกลับตลอดคืน 5ทุ่มกว่าเกือบเที่ยงคืน ขาย ไก่ทอด หมูสามชั้นทอด ไส้ทอด น้ำพริก ไข่ต้ม ปลาทู ข้าวเหนียว

 ร้านขึ้นชื่อเรื่องความโหดและดุดันของเจ้าของร้าน อาจจะด้วยที่เปิดดึกเลยมีคนเมามากินกันหลังเที่ยว เลยต้องดุกันมากซักหน่อย

 เวลาไปกันหลายๆคน ยิ่งถ้าไปเที่ยวมา ความหิวจะพรั่งพรูแบบผิดปกติ สั่งทุกอย่างที่มีในร้าน กินจนอิ่มอืดกันไปก่อนนอน

 ของทอดอร่อยดีครับ ทอดใหม่ๆ ชอบหมูสามชั้นทอดกรอบนอกนุ่มใน กินกับน้ำพริกหนุ่มหอมที่กลิ่นพริกย่าง ไม่เผ็ดมาก พร้อมข้าวเหนียวเชียงใหม่นุ่มๆ 
 ที่ห้ามพลาดคือ ไข่ต้ม ไข่เป็ดต้มแบบยางมะตูม รสจะเข้มกว่าไข่ไก่ ไข่แดงจะมันกว่า ไข่ขาวก็เนื้อแน่นกว่า เหยาะน้ำปลานิดนึง แค่นี้ก็ถึงเชียงใหม่ละครับ

 คุ้มค่ากับการรอครับร้านนี้